Diari Oficial de la Generalitat Valenciana


Sumari del DOGV 4531, del 26-06-2003 (2003/7464)

Notificació a Promociones Jesús González, SL. Expedient número VIVI/040501/678.
-------------------------------------------------------------------------------

### Dades del document

Número de DOGV
:   4531

Data del DOGV
:   26-06-2003

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2003/7464


Organisme emissor
:   Conselleria d'Obres Públiques,Urbanisme i Transports

Tipus de document
:   Anunci

Notificació a Promociones Jesús González, SL. Expedient número VIVI/040501/678. [2003/F7464]
  
De conformitat amb el que establix l'article 59.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, es procedix a la notificació de la resolució a Promociones Jesús González, SL, amb expedient VIVI/040501/678.
  
Vist el procediment sancionador VIVI/040501/678, seguit contra Promociones Jesús González, SL, i Valenciana de Comunidades y Gestión, SRL, per infracció del règim legal que regula els habitatges de protecció oficial.
  
Vist que, amb data 16 de gener de 2003, l'instructor del procediment elevava l'oportuna proposta de resolució.
  
Vist que, a esta, la part expedientada no formula al·legacions.
  
Atés que en la tramitació del procediment s'han observat les normes contingudes en el Reial Decret 1.398/1993, de 4 d'agost, i, supletòriament, les contingudes en el títol IX de la Llei de Règim Jurídic de les Administracions Públiques.
  
Atés que és competència d'este Servici Territorial d'Arquitectura i Habitatge la resolució del present procediment, en virtut del qual disposa el Decret del Govern Valencià 210/2001, de 18 de desembre.
  
Vists els preceptes legals citats, la Llei 1/1997, de 21 de febrer, de la Generalitat Valenciana, la Llei de Règim Jurídic de les Administracions Públiques, i la resta de normes de general i pertinent aplicació, el cap del Servici Territorial d'Arquitectura i Habitatge dicta la següent:
  
Resolució
  
1. Imposar als expedientats, com a autors d'una falta molt greu, prevista i sancionada com a tal en l'article 6.10 de la Llei 1/1997, una multa de 4.210 euros (quatre mil dos-cents deu euros).
  
2. Obligar els expedientats que, per si o a la seua costa, realitzen en el termini de 15 dies les obres següents:
  
Elements comuns:
  
Procedir a la reparació de l'enllumenat d'emergència en aquelles plantes en què este no funciona. Procedir a la impermeabilització dels fossats del muntacotxes i de l'ascensor i posar en funcionament el primer que, a causa de les filtracions existents d'aigües pluvials, s'ha inundat. Reparar fissures i perforacions en interior de vestíbul i en la caixa d'escala d'accés a les plantes superiors en els trams situats en el dit vestíbul. Procedir a la rejuntada dels taulells de ceràmica dels revestiments d'escalons. Eliminar pestanyes, substituir taulells i col·locar les que falten en l'accés del vestíbul, en els accessos del vestíbul als trasters i posterior rejuntada d'estos. Augmentar la quantitat d'ancoratges de la porta d'accés a vestíbul. Repassar els despreniments dels revestiments dels plans inferiors dels balcons. Procedir a la instal·lació de la fusteria exterior en galeries/balcons de la cuina especificats en el projecte final d'obra i el seu posterior acabat de revestiments.
  
Habitatges:
  
Porta 1. Procedir a la reparació de fissures en el menjador-saló per mitjà del picat de lluïts, aplicació de malla de fibra de vidre, nou lluït i repàs de pintura. Corregir els pendents del conducte d'evacuació de fums i gasos del calfador de producció d'aigua calenta sanitària o disposar a l'eixida del calfador d'un aparell de tir forçat a fi d'evitar que en calfar-se excessivament el conducte instal·lat s'apague el mencionat calfador. En cap cas haurà de desmuntar-se cap dispositiu de seguretat. Substituir els taulellets de cuina que presenten celles i fissuracions i posterior rejuntada d'estos. Procedir a la reparació o substitució dels taulells fissurats o escantellats en menjador-saló i dormitoris i posterior polit i abrillantat, després de la rejuntada prèvia d'este.
  
Porta 2. Procedir a la rejuntada dels paviments del menjador-saló i els dormitoris.
  
Porta 4. Procedir a l'obertura d'un buit en el panell lateral del moble inferior de cuina amb què poder instal·lar el desaigüe del llavaplats. Perforar el paviment del menjador-saló per a poder ubicar en este el passador de la porta de pas. Revisar les conduccions de la base d'endoll del forn de cuina, en el qual es produïx un curt circuit quan es connecta.
  
Porta 6. Augmentar el pendent del conducte d'evacuació de fums i gasos del calfador d'aigua sanitària o dotar este d'un aparell de tir forçat. Procedir al segellat de la fusteria exterior amb el paviment del balcó a fi d'impedir les filtracions d'aigua que es produïxen.
  
Porta 8. Procedir a l'acabat interior del rebost. Revisar la instal·lació elèctrica del punt de llum de dormitori principal que no funciona. Instal·lar la base d'endoll del llavaplats. Procedir a la impermeabilització de la façana per mitjà de Cotefilm incolor de la casa Texa o semblant després de la neteja i l'eixugat previs del suport. Posteriorment s'haurà de procedir al repàs de pintura en les zones afectades per la humitat en interior de menjador-saló.
  
Porta 9. Col·locar en posició correcta el calfador de gas. Substituir els taulellets mal tallats en la zona dels maneguets i desaigüe del lavabo de bany.
  
Porta 10. Procedir a la construcció d'una cambra d'aire, després de la instal·lació prèvia en la dita cambra d'aïllant tèrmic en el pilar de cantó de dormitori principal a fi de resoldre els problemes de condensació existents. Posteriorment es procedirà al lluït i pintat de la zona.
  
Porta 13. Procedir a la reparació de les ruptures existents en els aplacats d'escaiola situats sobre la banyera i posterior repàs de pintura.
  
Contra esta resolució, que no posa fi a la via administrativa, es podrà interposar recurs d'alçada davant del director general d'Arquitectura i Habitatge de la Conselleria d'Obres Públiques, Urbanisme i Transports, en el termini d'un mes comptador des de l'endemà de la recepció de la present notificació, de conformitat amb el que preveu l'article 162.3 del Reglament d'Habitatge de Protecció Oficial de 24 de juliol de 1968, en relació amb l'article 114 de la Llei de Règim Jurídic de les Administracions Públiques.
  
Cas que la part dispositiva de la resolució ordene l'execució d'obres i, independentment del que s'ha dit anteriorment, se'l requerix formalment, d'acord amb el que disposa l'article 13 de la Llei 1/1997, de 21 de febrer, de la Generalitat Valenciana, perquè les execute en el termini fixat, i se li advertix que, si no ho fa així, es procedirà per part de l'administració a aconseguir la seua execució forçosa, i se li imposaran successives multes coercitives, en relació amb l'article 96 de la Llei de Règim Jurídic de les Administracions Públiques i les disposicions concordants del RDL 31/1978 i RD 3.148/1978, de 31 d'octubre i de 10 de novembre, respectivament.
  
S'advertix igualment que, si s'incomplix l'anterior requeriment, es podrà instruir nou expedient sancionador, de conformitat amb el que establix l'article 166 del Reglament d'Habitatges de Protecció Oficial.